יש כמה פריטים ייחודיים שכדאי לכם לקנות כשאתם בביקור בשארם א-שייח':
נייר פפירוס - פפירוס הוא סוג קדום של נייר שיוצר מצמח הגומא, כאשר השימוש הראשון בנייר פפירוס נעשה במצרים. עבור סכום סמלי, תוכלו גם לכתוב על נייר הפפירוס את השם שלכם (או כל ביטוי אחר) ביוונית עתיקה.
כלי מטבח בסגנון מצרי - כלי מטבח ייחודיים בסגנון מצרי קדום ובעבודת יד, שניתן לרכוש בשווקים או ברחובות התיירותיים.
מוצרי עור ופרווה - במצרים אפשר למצוא תעשייה רחבה של מוצרי עור ופרווה. כדי להימנע מזיופים, מומלץ להגיע לחנויות המקצועיות במרכזי הקניות הגדולים, שגם יספקו לכם תעודה על אותנטיות הפריטים.
תכשיטים - תכשיטים בסגנון מצרי קדום, שיכולים להוסיף טאץ' של סטייל וייחודיות לכל לוק. גם כאן, אם אתם רוכשים תכשיטים עם אבנים יקרות, יש לרכוש אותם ממקומות מקצועיים כדי למנוע זיופים. כמו כן, יש לבקש תעודה.
תבלינים - כשאתם בשוק, תבלינים הם קנייה נהדרת וצבעונית, ואתם תבחינו בשורות על גבי שורות של תבלינים צבעוניים. כמו שכבר הזכרנו, מומלץ לבחור בזעפרן ובקינמון, שהם איכותיים במיוחד.